आगामी सप्ताह आरबीआई के मौद्रिक नीति समीक्षा बैठक 4-5 अप्रेल को होनी है। यह वित्त वर्ष 2018-19 की पहली द्विमासिक मौद्रिक नीति समीक्षा बैठक है। ऐसा अनुमान है कि रिजर्व बैंक नीतिगत दरों में कोई बदलाव नहीं करेगा। इसके अलावा अगले सप्ताह निक्की का विनिर्माण आंकड़ा दो अप्रैल और सेवा क्षेत्र की गतिविधियों का आंकड़ा चार अप्रैल को जारी होना है। वाहन बिक्री के आंकड़े भी शेयर बाजार को प्रभावित करेंगे।